
R O M Â N I A

JUDEŢUL VRANCEA

CONSILIUL LOCAL

AL MUNICIPIULUI FOCSANI

HOTĂRÂRE

Privind,  constituirea Consiliului Comunitar Consultativ al

               Municipiului Focşani şi aprobarea Regulamentului  

               de organizare şi funcţionare al acestuia

          Consiliul local al municipiului Focsani, judetul Vrancea, intrunit in sedinta ordinara;

        - analizând Proiectul de hotărâre iniţiat de Primarul municipiului Focsani, raportul Directiei resurse umane si coordonare unitati subordonate, înregistrat la nr. 63670/21.11.2013, prin care se propune constituirea Consiliului Comunitar Consultativ al Municipiului Focşani şi aprobarea Regulamentului de organizare şi funcţionare al acestuia, avizul favorabil al Comisiei de buget şi administraţie publică, precum şi  procesul verbal al Comisiei de numarare a voturilor secret exprimate;

         - văzând adresa nr.7958/20.11.2013 a Serviciului Public Local de Asistenţă Socială Focşani;

          - in conformitate cu prevederile  art.103 din Legea nr.272/2004 privind protecţia şi promovarea drepturilor copilului, cu modificările şi completările ulterioare;

            - in  baza  art. 36 alin.  (2) lit. „d”  si alin.(6) lit.a) pct.2 si  in  temeiul  art. 45 alin.  (1) şi (5)  din Legea nr. 215 / 2001, privind administratia publica locala, republicata in 2007, cu modificarile si completarile ulterioare;

HOTĂRĂŞTE:

          Art. 1. Constituirea Consiliului Comunitar Consultativ al Municipiului Focşani, în următoarea componenţă:

  -  Mersoiu Ionuţ – consilier local;

  - Balaban Elena Luminiţa – Inspector şcolar general adjunct Inspectoratul Şcolar Judeţean Vrancea;

  - Alice Pruteanu – Psiholog - Asociaţia Speranţa Andradei;

  - Vlad Alin Marian – Ofiţer coordonator Poliţia de Proximitate din cadrul Biroului de Ordine Publică a  Poliţiei Municipiului Focşani;

 - Lazea Alin - medic Direcţia de Sănătate Publică Vrancea.
         Art.  2.  Aprobarea Regulamentului de organizare şi funcţionare al Consiliului Comunitar Consultativ al Municipiului Focşani, conform anexei alăturate care face parte integrantă din prezenta hotărâre.

          Art. 3. Prezenta  hotărâre va fi comunicata  de către  Directia administraţie publică locala, compartimentelor, birourilor, serviciilor si Primarului Municipiului Focsani, conform legii, care va asigura executarea acesteia prin Directia administratie publica locala, Direcţia resurse umane şi coordonare unităţi subordonate, Serviciul Public Local de Asistenţă Socială Focşani şi persoanele nominalizate la art.1.

       PREŞEDINTE DE ŞEDINŢĂ,

            Alecsandrescu  Dorian                                             Contrasemnează,

                                                                               SECRETARUL MUNICIPIULUI 

                                                                                                  FOCŞANI

                                                                                          Corhană Eduard Marian

Municipiul Focsani, 28 noiembrie 2013
Nr. 362
                R O M Â N I A                                                                    Anexa 

          JUDEŢUL VRANCEA                                                 la Hotărârea nr. 362
         CONSILIUL LOCAL AL                                                    din 28.11.2013

        MUNICIPIULUI FOCSANI

REGULAMENT DE ORGANIZARE 

ŞI FUNCŢIONARE AL CONSILIULUI COMUNITAR CONSULTATIV AL MUNICIPIULUI FOCŞANI

Capitolul 1

Cadrul legislativ, constituire, componenţă

            Art.1. Consiliul Comunitar Consultativ reprezintă o formă organizată şi permanentă de participare a comunităţii locale la soluţionarea la nivel local a problemelor sociale care privesc copiii, funcţioneză conform Legii nr. 272/2004 privind protecţia şi promovarea drepturilor copilului, cu modificările şi completările ulterioare, este organizat la nivelul Municipiului Focşani şi funcţionează pe lângă Serviciul  Public Local de Asistenta Sociala  Focsani.

            Art. 2. Consiliul Comunitar Consultativ este format din persoane reprezentative şi influente din

comunitate, oameni de afaceri, cadre didactice, medici, consilieri locali, poliţişti, reprezentanţi ai unor ONG -uri locale.

            Art. 3. Componenţa se stabileşte prin Hotărârea Consiliului Local al Municipiului Focşani şi se poate modifica  în următoarele situaţii :

a) unul din membri doreşte să se retragă din proprie iniţiativă, prin notificare scrisă depusă la secretariatul tehnic ;

b) unul din membri nu a participat la trei întâlniri consecutive ;

c) unul din membri a întreprins activităţi incompatibile cu natura şi rolul Consiliului Comunitar Consultativ.

            Art.4. Activitatea desfăşurată de membrii Consiliul Comunitar Consultativ va fi cu caracter voluntar.

           Art.5. Mandatul membrilor este de 2 ani.

Capitolul 2

Atribuţiile Consiliul Comunitar Consultativ
            Art.6. Consiliul Comunitar Consultativ are următoarele atribuţii :

a) identifică copiii şi familiile care au nevoie de orice formă de sprijin;

b) colaborează cu serviciile publice şi private din comunitate;

c)mediatizează activitatea consiliului comunitar consultativ;

d)analizează cazurile identificate sau cele supuse analizei primarului sau asistentului social;

e)face propuneri primarului sau consiliului local, pentru rezolvarea problemelor sociale care privesc copiii, precum şi pentru imbunătăţirea vieţii sociale a acestora;

f)soluţionarea unor cazuri concrete;

g)medierea conflictelor intrafamiliale.

Capitolul 3

Funcţionarea  Consiliul Comunitar Consultativ
           Art.7(1). Consiliul Comunitar Consultativ se întruneşte în sedinţe ordinare o dată pe trimestru, şi în şedinţe extraordinare, ori de câte ori este nevoie.

    (2) Convocarea şedinţelor va fi făcută de secretarul Consiliul Comunitar Consultativ la solicitarea preşedintelui care se alege  în prima şedinţă a acestuia prin votul majorităţii simple a membrilor.

    (3) Consiliul Comunitar Consultativ adoptă hotărâri

    (4)Activitatea din cadrul sedintelor de lucru  este coordonata de un moderator ales pentru fiecare sedinta din randul membrilor Consiliului Comunitar Consultativ.

            Art.8. La şedinţele Consiliul Comunitar Consultativ  se întocmesc procese verbale redactate de către secretar şi vor fi însuşite sub semnătură de către toţi membrii prezenţi.

            Art.9. Activitatea de secretariat este asigurată de un asistent social din cadrul Serviciul Public Local de Asistenta Sociala Focsani.

           Art. 10. Raporturile dintre membrii Consiliului Comunitar Consultativ:

            - selecţia membrilor Consiliului Comunitar Consultativ se face, având în vedere disponibilitatea

persoanelor, influenţa acestora asupra membrilor comunităţii, precum şi receptivitatea la problematica socială ;

            - Consiliul Comunitar Consultativ acţionează ca o echipă;

            - între membrii Consiliului Comunitar Consultativ sunt relaţii de colaborare;

            - membrii Consiliului Comunitar Consultativ au aceeaşi poziţie în cadrul acestuia ;

           - divergenţele de opinii/punctele de vedere contradictorii se manifestă ca atare doar în timpul întâlnirilor de lucru, concluziile şi deciziile Consiliului Comunitar Consultativ odată adoptate prin votul majorităţii, sunt însuşite de fiecare membru în parte;

           - discreţia, păstrarea confidenţialităţii informaţiilor cunoscute şi utilizate la un moment dat de membrii consiliului constituie reguli de conduită general acceptate cu prilejul activităţilor desfăşurate.

            Art. 11. Raporturile dintre membrii Consiliului Comunitar Consultativ şi Serviciului Public Local de Asistenta Sociala  Focsani:

           -  între membrii Consiliului Comunitar Consultativ şi personalul  Serviciului Public Local de Asistenta Sociala  Focsani sunt relaţii de colaborare; 

           -  întocmirea procesului verbal se face de către asistent social din cadrul Serviciul Public Local de Asistenta Sociala Focsani;

           -  anchetele sociale pentru cazurile identificate de către membrii consiliului sunt efectuate de către personalul Serviciului Public Local de Asistenta Sociala  Focsani;

            - prezentarea cazurilor cât şi a documentaţiei solicitate sunt asigurate de către Serviciului Public Local de Asistenta Sociala  Focsani;

            - membrii consiliului identifică şi propun soluţii cât şi luarea unor măsuri în soluţionarea cazurilor prezentate ;

            -  la sesizarea consiliului organizează anumite întâlniri cu membrii comunităţii ;

            - iniţiază întâlniri ale membrilor consiliului cu alte instituţii locale cum ar fi : şcoală, poliţie, biserică, spital .

             Art.12. Raportul dintre Consiliul Comunitar Consultativ şi autorităţile administraţiei publice locale: 

             - Consiliul Comunitar Consultativ este o structură comunitară independentă care sprijină Serviciul Public de Asistenţă Socială Focşani pentru realizarea activităţii de asistenţă socială şi protecţia copilului;

             - pentru activitatea consiliului, ca şi pentru acceptarea sa de către comunitate este important ca actul administrativ prin care este creat să fie adus la cunoştinţa comunităţii prin toate mijloacele de comunicare ce există la nivelul comunităţii ;

            - Consiliul Comunitar Consultativ nu se substituie autorităţilor locale şi nici Serviciului Public de Asistenţă Socială Focşani;

            - Consiliul Comunitar Consultativ are relaţii de colaborare cu autorităţile locale precum şi cu Serviciul Public de Asistenţă Socială care au ca obiect de activitate asistenţa socială;

            - Consiliul Comunitar Consultativ recomandă consiliului local/primarului/comisiei pentru protecţia copilului luarea unor măsuri pentru soluţionarea unor cazuri, fie acordarea unor servicii, fie luarea unor măsuri speciale de protecţie.

            Art.13. Raportul dintre Consiliul Comunitar Consultativ şi comunitate:

            - colaborează cu parteneri sociali (agenţi economici, ONG-uri, persoane fizice în scopul identificării resurselor pentru soluţionarea nevoilor cazurilor gestionate ;

            - Consiliul Comunitar Consultativ deşi este creat printr-un act de autoritate, acesta nu creează obligaţii pentru cetăţenii din comunitate ;

            - cetăţenii din comunitate trebuie să fie informaţi despre existenţa consiliului şi rolul acestuia ;

            - cetăţenii din comunitate pot fi invitaţi la întâlnirile de lucru ale Consiliului Comunitar Consultativ;

            - Consiliul Comunitar Consultativ poate doar să recomande cetăţenilor asumarea unor obligaţii;

            - Consiliul Comunitar Consultativ împreună cu Serviciul Public de Asistenţă Socială Focşani îsi asumă obligaţia de a sfătui şi influenţa familia care beneficiază de sprijin, pentru a creşte capacitatea acesteia de a se ocupa de copii ;

           - membrii Consiliului Comunitar Consultativ sunt obligaţi să respecte toate drepturile cetăţenilor (adulţi şi copii) cu care vin în contact în această calitate, fără nicio discriminare ;

           - interesul copilului este principiul şi reperul de bază pentru toate deciziile care privesc copiii. Chiar dacă majoritatea cetăţenilor, potenţiali beneficiari ai intervenţiilor Consiliului Comunitar Consultativ sunt dezavantajaţi, ei trebuie trataţi cu respect, orice atingere adusă demnităţii persoanei fiind incompatibilă cu calitatea de membru al Consiliului Comunitar Consultativ ;

           -evitarea marginalizării şi excluderii persoanelor defavorizate, indiferent de problemele specifice ale acestora (sărăcie, alcool, handicap, boală psihică, drog ş.a.), încurajarea toleranţei şi a spiritului de solidaritate între membrii colectivităţii sunt exigenţe/permise de care depinde calitatea intervenţiilor Consiliului Comunitar Consultativ;

           -disponibilitatea şi receptivitatea faţă de problemele dificile cu care se confruntă semenii din comunitate sunt calităţi ale membrilor Consiliului Comunitar Consultativ.

Capitolul 4

Dispoziţii finale

        Art.14. Prevederile prezentului regulament se aplică tuturor membrilor Consiliului Comunitar Consultativ, care trebuie să-l cunoască şi să-l respecte.

        Art.15. Acest regulament va putea fi modificat şi completat, după caz, prin Hotărârea Consiliului Local al Municipiului Focşani.

          PREŞEDINTE DE ŞEDINŢĂ,

            Alecsandrescu  Dorian                                             Contrasemnează,

                                                                               SECRETARUL MUNICIPIULUI 

                                                                                                  FOCŞANI

                                                                                          Corhană Eduard Marian

